钦定古今图书集成/明伦汇编/氏族典/第406卷 > 《吕氏族谱序》明·王世贞
## 钦定古今图书集成/明伦汇编/氏族典/第406卷 > 《吕氏族谱序》明·王世贞

吕之先世，为吾吴郡人，而其居郡之乌鹊桥者最盛。
元季中，寇燹徙常熟之沙溪，沙溪之吕昌，外姓曾，则
渐以伙为曾二辈而始富，去曾复为吕，吕一辈而始
贵。贵者，今评事君道爔也。乃始议谱。前为曾，而谱者
曰：“故宋丞相公亮后也。”已为吕，而谱者曰：“非公亮也，
丞相蒙正也。”评事君咸绌之曰：“吾知其迁自乌鹊桥”
而已。夫吴故有大帝时孱陵侯蒙，即吴之吕，莫非其
后也，而吾敢遽傅也。吾今而为谱，知为沙溪里之吕
而已。盖评事君之《谱略》曰：“自吾祖之所及知，以逮若
裔者，谱之示合也，作《世系图》。自吾身之所由始，而忝
为嫡者，独谱之示辨也，作《正脉图》。”《世系》明矣，而当其
人之为俪，若引若生卒者，复谱之示详也。作《世表》。此
三者，凡所以纲吾谱也。吾吕之先德元矣，非其人，畴
树淳而滋我后人也。志《大传》，吾先君之忝有章也；与
不佞，诸季之忝服休采也。识之，庶以风夫为后人哉。

礼，以别于寝，而教后孝也。志家祀，吾幸有禄赢，为圭
田之馀甽，以赡我谱之人也，不能无繇亲始。志义庄，
吕之食指伙矣，夫岂敢言庶而富，能忘教乎？志宗范，
古死徙无出乡，今吾郁然而乔木者，人指以为吕氏
宫焉，庶几其能守乎？志居室，葬者藏也，使我吕之有
归骨而樵牧之，是远乎哉？则于此加藩焉。志《茔墓》。此
八者，“吾不敢以称谱，以附吾谱之馀也。”王子曰：“兹谱
成，而吕岂独有谱也？吕且有政矣。先王之世，氏族别
而宗法出，宗法出而崇本修睦、别嫌、明微、仁义之用
俱出，而肃然为天下先。评事：君虽蚤贵，侍中供文史
职，不获请郡邑之长，以少吐其用，而今谱成，而宗法
彰彰，如是，则宁唯空言之是托。评事君又”大宗也。其
诸季之为进士金吾别驾郡幕者，且若而人，而又皆
贤其帅，而听君无疑。吾故不以“序《吕氏谱》，而序《吕氏
政》。”

汉张衡《司徒吕公诔》“昔吕皇祖，帝尧之绪。伯夷秩唐，
唐宗允叙。四岳在虞，傅士佐禹。克厌帝心，姓姜氏吕。
登是南邦，以家以处。降及于周，穆侯作辅。”

唐张说《元州司户吕君墓志铭》：“尧之太岳，始封吕侯。
周之太师，实表齐国。河西则霸王继氏，关东则丞相
联华。近徙河间，是称右族。”

《挥麈后录》：“五代时有姓吕为侍郎者三人，皆名族，俱
有后，仕本朝为相。吕琦，晋天福为兵部侍郎，曾孙文
惠端相太宗。吕梦奇，后唐长兴中为兵部侍郎，孙文
穆蒙正相太宗，曾孙文靖夷简相仁宗，衣冠最盛。吕
延休，周显德中为户部侍郎，七世孙正愍大防相哲
宗。”异哉。